กฎเสนาบดีกระทรวงนครบาลกำหนดรถลากที่ให้จดทะเบียนและเครื่องนุ่งห่มผู้ถูกลากรถ
กฎเสนาบดีกระทรวงนครบาล
กฎเสนาบดีกระทรวงนครบาล
กำหนดรถลากที่ให้จดทะเบียนและเครื่องนุ่งห่มผู้ลากรถ
-------------

 ด้วยตามพระราชบัญญัติรถลาก
รัตนโกสินทร์ศก ๑๒๐ ข้อความในมาตรา ๔
ทรงพระกรุณาโปรดเกล้า ฯ ให้เสนาบดีกระทรวงนครบาล
ตั้งกฎข้อบังคับสำหรับให้เจ้าพนักงาน
และเจ้าของรถกับผู้ลากประพฤติให้สมควร ถูกต้องตามพระราชบัญญัตินั้น
 บัดนี้
พระเจ้าน้องยาเธอ กรมหลวงนเรศรวรฤทธิ์ เสนาบดีกระทรวงนครบาล
ได้รับพระราชทานพระบรมราชานุญาต
ให้ตั้งกฎเสนาบดีเป็นข้อบังคับไว้ ดังนี้
 ข้อ
๑ รถลากที่เป็นตัวอย่าง
สำหรับที่ว่าการตามความในมาตรา ๗ เพื่อให้
เจ้าของรถลาก ได้ตรวจทำและซ่อมรถและจดทะเบียน
กับรับใบอนุญาตตามรถตัวอย่างนั้น
ในคราวจดทะเบียนออกใบอนุญาตชั้น ๖ เดือนตอนแรก
แต่วันใช้พระราชบัญญัติ ยังไม่ควร
กำหนดให้เป็นรถลากอย่างดีถึงขนาด
ควรให้เจ้าพนักงานผ่อนผันกำหนดรถลากแต่พอดีปานกลาง
เป็นตัวอย่างคือให้เจ้าของรถลาก ผู้มีรถใช้รับจ้างอยู่แต่ก่อนนั้น
ซ่อมแก้ใช้รถของเดิมได้ ๑ คันต่อเมื่อถึงคราวจดทะเบียนออกใบอนุญาตชั้น ๖
เดือนตอนหลัง และคราวต่อ ๆ ไป จึงให้เจ้าพนักงาน
จัดรถลากอย่างดีในขนาดที่สมควรเป็นตัวอย่าง
ให้เจ้าของรถลากทั้งหลาย ได้มีโอกาสและเวลา
พอผ่อนแก้และทำรถใหม่ สำหรับจดทะเบียนคราวหน้าได้โดยไม่ต้องรุเสียของเก่าเป็นอันมาก
 ข้อ
๒ ผู้ลากรถ
จะต้องมีเครื่องนุ่งห่มให้เรียบร้อย ตามความในมาตรา ๒๓ นั้น
กำหนดเครื่องนุ่งห่มดังนี้ กางเกงขาไม่ให้สั้นกว่าเหนือเข่า
๓ นิ้ว ถ้าจะสวมเสื้อสวมหมวกและ
ใช้ผ้าคาดเอว ก็ต้องให้สะอาดเรียบร้อย เครื่องนุ่งห่มที่ฉีกขาดหรือปะไม่ให้ใช้

 กฎให้ไว้
ณ วันจันทร์ที่ ๑๕ กรกฎาคม รัตนโกสินทร์ ศก ๑๒๐

[รก.๒๔๔๕/-/๓๐๑/๒๐ กรกฎาคม ๒๔๔๕]